Werkers beseer toe stroombreker ontplofArgieffoto: ER24 Drie mans is Donderdag in Maropeng, wes van Pretoria en Johannesburg, beseer nadat ŉ stroombreker waaraan hulle gewerk het, ontplof het. Russel Meiring, woordvoerder van ER24, het gesê die voorval het by ŉ lodge naby die R563-pad plaasgevind. “Al drie mans het erge brandwonde regoor hul lywe opgedoen weens die ontploffing,” het Meiring gesê. “Twee van die mans moes met ŉ helikopter na ŉ nabygeleë hospitaal geneem word. Die ander man is met ŉ ambulans vervoer.” Die oorsaak van voorval word ondersoek.